CELEX: 32022R0084
Language: ga
Date: 2022-01-19 00:00:00
Title: Rialachán Cur Chun Feidhme (AE) 2022/84 ón gCoimisiún an 19 Eanáir 2022 lena leasaítear den 327ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe i gcoinne daoine agus eintitis áirithe atá bainteach leis na heagraíochtaí SIIS (Da’esh) agus Al-Qaida

21.1.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 14/4
               
            
         RIALACHÁN CUR CHUN FEIDHME (AE) 2022/84 ÓN gCOIMISIÚN
         an 19 Eanáir 2022
         lena leasaítear den 327ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe i gcoinne daoine agus eintitis áirithe atá bainteach leis na heagraíochtaí SIIS (Da’esh) agus Al-Qaida
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 881/2002 ón gComhairle an 27 Bealtaine 2002 lena bhforchuirtear bearta sriantacha sonracha áirithe atá dírithe i gcoinne daoine agus eintitis áirithe atá bainteach leis na heagraíochtaí SIIS (Da’esh) agus Al-Qaida (1), agus go háirithe Airteagal 7(1)(a) agus Airteagal 7a(5) de,
         De bharr an mhéid seo a leanas:
         
                     (1)
                  
                  
                     Le hIarscríbhinn I a ghabhann le Rialachán (CE) Uimh. 881/2002, liostaítear na daoine, na grúpaí agus na heintitis arna gcumhdach ag reo na gcistí agus na n-acmhainní eacnamaíocha faoin Rialachán sin.
                  
               
                     (2)
                  
                  
                     An 17 Eanáir 2022, chinn Coiste Smachtbhannaí Chomhairle Slándála na Náisiún Aontaithe trí iontráil a bhaint de liosta na ndaoine, na ngrúpaí agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo.
                  
               
                     (3)
                  
                  
                     Ba cheart, dá bhrí sin, Iarscríbhinn I a ghabhann le Rialachán (CE) Uimh. 881/2002 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn I a ghabhann le Rialachán (CE) Uimh. 881/2002 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 19 Eanáir 2022.
            
               
                  Thar ceann an Choimisiúin,
               
               
                  Ar son an Uachtaráin,
               
               
                  An tArd-Stiúrthóir
               
               
                  An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil
               
            
         
         
            (1)  IO L 139, 29.5.2002, lch. 9.
      
      
         
            IARSCRÍBHINN
            In Iarscríbhinn I a ghabhann le Rialachán (CE) Uimh. 881/2002, faoin gceannteideal “Daoine dlítheanacha, grúpaí agus eintitis”, scriostar na hiontrálacha seo a leanas:
            
                        (1)
                     
                     
                        “Fondúireacht Ioslamach Al-Haramain (dá ngairtear freisin (a) Vazir, (b) Vezir). Seoladh: (a) 64 Poturmahala, Travnik, an Bhoisnia agus an Heirseagaivéin; (b) Sarajevo, an Bhoisnia agus an Heirseagaivéin. Dáta an ainmniúcháin dá dtagraítear in Airteagal 7d(2)(i): 13.3.2002.”
                     
                  
                        (2)
                     
                     
                        “Fondúireacht Ioslamach Al-Haramain (an tSomáil). Seoladh: An tSomáil. Dáta an ainmniúcháin dá dtagraítear in Airteagal 2a (4) (b): 13.3.2002.”
                     
                  
                        (3)
                     
                     
                        “Fondúireacht Al-Haramain (an Indinéis) (dá ngairtear freisin Yayasan Al-Manahil-Indonesia). Seoladh: Jalan Laut Sulawesi Block DII/4, Kavling Angkatan Laut Duren Sawit, Jakarta Timur 13440, an Indinéis (tráth a liostaithe). Faisnéis eile: (a) Teileafón 021-86611265 agus 021-86611266; (b) Facs: 021-8620174. Dáta an ainmniúcháin dá dtagraítear in Airteagal 2a (4) (b): 26.1.2004.”